توريا جبران
{{وصف قصير|فنّانة مسرحية و ممتّيلة و مرا سياسية مغريبية}}
{{معلومات شخص}}
'''توريا جبران''' ولا '''ثريا جبران'''، و سميتها لحقيقية '''السّعدية قريطيف''' (خلاقت ف [[الدار البيضا|دّار لبيضا]] ف 16 أكتوبر 1952 و توفّات ف [[الدار البيضا|دّار لبيضا]] ف 24 غشت 2020<ref>{{Cite web
|author=
|date=
|url=https://www.skynewsarabia.com/varieties/1371550-%D9%88%D9%81%D8%A7%D8%A9-%D8%A7%D9%84%D9%81%D9%86%D8%A7%D9%86%D8%A9-%D8%A7%D9%84%D9%85%D8%BA%D8%B1%D8%A8%D9%8A%D8%A9-%D8%AB%D8%B1%D9%8A%D8%A7-%D8%AC%D8%A8%D8%B1%D8%A7%D9%86-68-%D8%B9%D8%A7%D9%85%D8%A7
|title=وفاة الفنانة المغربية ثريا جبران عن 68 عاما
|trans-title=
|language=ar
|website=skynewsarabia.com
|archive-url=https://web.archive.org/web/20231004101515/https://www.skynewsarabia.com/varieties/1371550-%D9%88%D9%81%D8%A7%D8%A9-%D8%A7%D9%84%D9%81%D9%86%D8%A7%D9%86%D8%A9-%D8%A7%D9%84%D9%85%D8%BA%D8%B1%D8%A8%D9%8A%D8%A9-%D8%AB%D8%B1%D9%8A%D8%A7-%D8%AC%D8%A8%D8%B1%D8%A7%D9%86-68-%D8%B9%D8%A7%D9%85%D8%A7
|archive-date=2023-10-04
|accessdate=2020-08-25
|url-status=live
}}</ref>)، كانت فنّانة مسرحية و ممتّيلة و مرا سياسية [[لمغريب|مغريبية]]. سبقليها كانت وزيرة تّقافة بين 2007 و 2009، وكانت أول مرا فنّانة كاتّاخود لباليزة د هاد لقيطاع.<ref name=":0">{{Cite web
|author=سارة بوحافة
|date=
|url=https://www.febrayer.com/652161.html
|title=ثريا جبران.. مسار فنانة بدأت من الهامش وجلست على كرسي الوزارة
|trans-title=
|language=ar
|website=febrayer.com
}}</ref>

== حياتها ==
السّعدية قريطيف خلاقت ف [[الدار البيضا|دّار لبيضا]] و كبرات ف حي [[عين الشق|عين الشّق]]. كنية "جبران" خداتها من عند راجل ختها لّي هو لّي تكلّف بيها و كبّرها من بعد ما توفّا لواليد ديالها. لواليدة ديالها كانت خدّامة مربّية ف دار لأطفال د عين الشّق و هو شّي لّي خلا السّعدية تدوز وقت كبير د صغرها فيها، و داكشّي لّي كبّر فيها روح تّضامن مع لمهمّشين و نّاس ضّعاف ف لمجتمع.<ref name=":1">{{Cite web
|author=
|date=
|url=https://www.aljazeera.net/encyclopedia/icons/2014/12/2/%D8%AB%D8%B1%D9%8A%D8%A7-%D8%AC%D8%A8%D8%B1%D8%A7%D9%86
|title=ثريا جبران
|trans-title=
|language=ar
|website=aljazeera.net
|archive-url=https://web.archive.org/web/20230206094527/https://www.aljazeera.net/encyclopedia/icons/2014/12/2/%D8%AB%D8%B1%D9%8A%D8%A7-%D8%AC%D8%A8%D8%B1%D8%A7%D9%86
|archive-date=2023-02-06
|accessdate=2020-08-25
|url-status=live
}}</ref>

السّعدية بدات لمسرح و هي بنت عشر سنين و لعبات و هي صغيرة فوق لخشبة د [[لمسرح لبلدي د كازا]] و كان راجل ختها كايشجعها بزاف على لمسرح و عليها خدات كنيتو ف سميتها لفنّية.<ref name=":1" /> كانت أول فرقة لعبات معاها هي "الأخوة العربية" لّي كان كايسيرها [[عبد العظيم الشناوي]]، وكانت أول مسرحية ديالها سميتها "أولاد اليوم".<ref name=":1" />

السّعدية قرات لبتيدائي و لّيسي ف [[الدار البيضا|كازا]] و كانت من نّسا لمغريبيات لّوالا لّي خداو شّهادة لبتيدائية ف لستيقلال.

من بعد لباك، تسجلات ف لمعهد د لمسرح لوطني د [[الرباط|رّباط]] و خدات منّو ديبلوم التخصص المسرحي. كانت عندها ميولات سياسية و كاتلعب أدوار ف مسرحيات لّي كانو كايخلقو ليها مشاكيل مع لبوليس سّياسي د يامات [[لحسن التاني|لحسن تّاني]]. كانت محسوبة على حزب لتّيحاد لشتيراكي، يّامات كان حزب موعاريض، و وصل حد لمضايقات ل درجة أنها تخطفات فاش كانت غادية تشارك ف برنامج حواري سياسي ديال دّوزيم، هادوك لّي خطفوها تكرفسو عليها و قرّعو ليها شعرها.<ref name=":0" /><ref name=":1" />

ف 2007 تعيّنات وزيرة د تّقافة، مع لتّيحاد لشتيراكي، و فلعهد ديالها تدارو بزّاف د لحوايج مزيانة ل لفنانين لمغاربة بحال قانون لفنّان، لاكارط د لفنّان و تّغطية صّحية د لفنانين. ماكملاتش ف لوزارة بسباب لمرض ديالها.<ref name=":0" />

== لكاريير لفنية ديالها ==
تورّيا لعبات ف بزّاف د لأعمال ف لمسرح و تّلفزة و سّينيما.

كانت من رّواد د مسرح الهواة ف المغريب و لعبات مع بزّاف ديال لفراقي بحال "الشهاب"، "المعمورة"، "القناع الصغير" و لفرقة ديال لمسرحي لكبير [[الطيب الصّديقي]] لّي لعبات معاه مسرحية "ديوان عبد الرحمن المجذوب" ف 1980 و "ابو نواس" ف 1984 و "الف حكاية و حكاية في سوق عكاظ" ف 1985.

ف 1987 أسسات لفرقة د "مسرح اليوم" و كانت أول مسرحية ديالهوم "حكايات بلا حدود" لّي خرجها راجلها لمسرجي و لكاتب عبد الواحد عوزري و قتابس نّص ديالها من قصايد شّاعر سّوري [[محمد الماغوط]].

=== مسرحيات ===

* ديوان عبد الرحمن المجذوب - الطيب الصديقي - 1980.
* أبو نواس - الطيب الصديقي - 1984.
* حكايات بلا حدود - مسرح اليوم - إخراج عبد الواحد عوزري - 1987.
* أربع ساعات في شاتيلا - 2001. (نصّ جان جوني).
* الشّمس تحتضر - نصّ: عبد اللطيف اللعبي.
* الشمس تحتضر.
* بوغابة.
* إمتا نبداو.
* امرأة غاضبة.
* حكايات بلا حدود.
* النمرود في هوليود.
* الجنرال.
* طير الليل
* اللجنة - نصّ من رواية صنع الله ابراهيم.
* أيام العز.

=== أفلام ===

* الناعورة - 1984.
* الزفت - 1984
* غراميات - 1984
* شفاه الصمت - 2001
* عطش - 2001
* عود الورد - 2007

== جوايز ==

* وسام الاستحقاق الوطني (لمغريب).
* وسام لجمهورية لفرنسية للفنون و الآداب من درجة فارس ([[فرانسا]]).
* جائزة الشارقة للإبداع المسرحي العربي 2008 (لإيمارات).

== مصادر ==
{{عيون}}
{{Commons category|Touriya Jabrane}}
{{ضبط مخازني}}

[[تصنيف:زيادة 1952]]
[[تصنيف:مومتيلة مسراحية مغريبية]]
[[تصنيف:مومتيلات د لأفلام مغريبيات]]
[[تصنيف:وزيرة مغريبية]]
[[تصنيف:بيوغرافيا د نسا]]
[[تصنيف:وفيات 2020]]
[[تصنيف:موخريجين مسراحيين مغاربا]]
[[تصنيف:مقالات فيها مصدر و 3000 بايت]]
[[تصنيف:ناس تزادو ف الدار البيضا]]
[[تصنيف:ناس توفاو ف الدار البيضا]]
[[تصنيف:ناس د الدار البيضا]]
توريا جبران ولا ثريا جبران، و سميتها لحقيقية السّعدية قريطيف (خلاقت ف دّار لبيضا ف 16 أكتوبر 1952 و توفّات ف دّار لبيضا ف 24 غشت 2020)، كانت فنّانة مسرحية و ممتّيلة و مرا سياسية مغريبية. سبقليها كانت وزيرة تّقافة بين 2007 و 2009، وكانت أول مرا فنّانة كاتّاخود لباليزة د هاد لقيطاع.

 حياتها 
السّعدية قريطيف خلاقت ف دّار لبيضا و كبرات ف حي عين الشّق. كنية "جبران" خداتها من عند راجل ختها لّي هو لّي تكلّف بيها و كبّرها من بعد ما توفّا لواليد ديالها. لواليدة ديالها كانت خدّامة مربّية ف دار لأطفال د عين الشّق و هو شّي لّي خلا السّعدية تدوز وقت كبير د صغرها فيها، و داكشّي لّي كبّر فيها روح تّضامن مع لمهمّشين و نّاس ضّعاف ف لمجتمع.

السّعدية بدات لمسرح و هي بنت عشر سنين و لعبات و هي صغيرة فوق لخشبة د لمسرح لبلدي د كازا و كان راجل ختها كايشجعها بزاف على لمسرح و عليها خدات كنيتو ف سميتها لفنّية. كانت أول فرقة لعبات معاها هي "الأخوة العربية" لّي كان كايسيرها عبد العظيم الشناوي، وكانت أول مسرحية ديالها سميتها "أولاد اليوم".

السّعدية قرات لبتيدائي و لّيسي ف كازا و كانت من نّسا لمغريبيات لّوالا لّي خداو شّهادة لبتيدائية ف لستيقلال.

من بعد لباك، تسجلات ف لمعهد د لمسرح لوطني د رّباط و خدات منّو ديبلوم التخصص المسرحي. كانت عندها ميولات سياسية و كاتلعب أدوار ف مسرحيات لّي كانو كايخلقو ليها مشاكيل مع لبوليس سّياسي د يامات لحسن تّاني. كانت محسوبة على حزب لتّيحاد لشتيراكي، يّامات كان حزب موعاريض، و وصل حد لمضايقات ل درجة أنها تخطفات فاش كانت غادية تشارك ف برنامج حواري سياسي ديال دّوزيم، هادوك لّي خطفوها تكرفسو عليها و قرّعو ليها شعرها.

ف 2007 تعيّنات وزيرة د تّقافة، مع لتّيحاد لشتيراكي، و فلعهد ديالها تدارو بزّاف د لحوايج مزيانة ل لفنانين لمغاربة بحال قانون لفنّان، لاكارط د لفنّان و تّغطية صّحية د لفنانين. ماكملاتش ف لوزارة بسباب لمرض ديالها.

 لكاريير لفنية ديالها 
تورّيا لعبات ف بزّاف د لأعمال ف لمسرح و تّلفزة و سّينيما.

كانت من رّواد د مسرح الهواة ف المغريب و لعبات مع بزّاف ديال لفراقي بحال "الشهاب"، "المعمورة"، "القناع الصغير" و لفرقة ديال لمسرحي لكبير الطيب الصّديقي لّي لعبات معاه مسرحية "ديوان عبد الرحمن المجذوب" ف 1980 و "ابو نواس" ف 1984 و "الف حكاية و حكاية في سوق عكاظ" ف 1985.

ف 1987 أسسات لفرقة د "مسرح اليوم" و كانت أول مسرحية ديالهوم "حكايات بلا حدود" لّي خرجها راجلها لمسرجي و لكاتب عبد الواحد عوزري و قتابس نّص ديالها من قصايد شّاعر سّوري محمد الماغوط.

 مسرحيات 

 ديوان عبد الرحمن المجذوب - الطيب الصديقي - 1980.
 أبو نواس - الطيب الصديقي - 1984.
 حكايات بلا حدود - مسرح اليوم - إخراج عبد الواحد عوزري - 1987.
 أربع ساعات في شاتيلا - 2001. (نصّ جان جوني).
 الشّمس تحتضر - نصّ: عبد اللطيف اللعبي.
 الشمس تحتضر.
 بوغابة.
 إمتا نبداو.
 امرأة غاضبة.
 حكايات بلا حدود.
 النمرود في هوليود.
 الجنرال.
 طير الليل
 اللجنة - نصّ من رواية صنع الله ابراهيم.
 أيام العز.

 أفلام 

 الناعورة - 1984.
 الزفت - 1984
 غراميات - 1984
 شفاه الصمت - 2001
 عطش - 2001
 عود الورد - 2007

 جوايز 

 وسام الاستحقاق الوطني (لمغريب).
 وسام لجمهورية لفرنسية للفنون و الآداب من درجة فارس (فرانسا).
 جائزة الشارقة للإبداع المسرحي العربي 2008 (لإيمارات).

 مصادر 

تصنيف:زيادة 1952
تصنيف:مومتيلة مسراحية مغريبية
تصنيف:مومتيلات د لأفلام مغريبيات
تصنيف:وزيرة مغريبية
تصنيف:بيوغرافيا د نسا
تصنيف:وفيات 2020
تصنيف:موخريجين مسراحيين مغاربا
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:ناس د الدار البيضا